1286 Alberti Magni de animalibus 



septimo per rationem suae mediationis inter corpus et animam, octavo 

 per rationem suae contractionis et expansionis, nono per rationem 

 sui augmenti et suae diminutioDis, decimo per rationem suae diversitatis. 

 26 Et per naturam quidem termini et finis arguunt per nunc mo- 



dum. Dicunt enim qualitates primas non habere virtutem nisi alterandi 5 

 materiam ad suas formas simplices aut commixtas suscipiendas. Lux 

 autem spirituum qui sunt in corpore, agit ad speciem vivi in carne 

 et aliis membris. Propter quod constat lucem quae spiritus est in 

 corpore animalis. non esse de natura alicuius elementorum. 



Amplius qualitates primae quae sunt in elementis, unius effectus io 

 sunt simplicis: sed lux multos inducit: sicut enim lux in mundo plu- 

 rimos inducit effectus et lere omnem formam perducit ad effectum 

 sicut in libris physicis in scientia de Anima ostensum est, ita etiam 

 in corpore animalis non unum sed multa valde et difformia operatur: 

 propter quod ut dicunt, constat lucem non esse aliquod quatuor ele- 15 

 mentorum sed quintum quod est praeter haec et extra ipsa. 



A modo autem actionis idem OBtendunt. Lux enim quae est 

 spiritus, omnia facit absque eo quod aliquod habeat contrarium: hoc 

 autem modo non operatur aliqua qualitatum elementaüum: constat 

 igitur lucem spirituum formam elementalem non esse, et constat quod 20 

 non est forma sine subiecto. Oportet igitur quod sit vel quintum 

 corpus, vel forma quinti corporis existens. 

 •27 Adhuc autem ex compositione huius luminosi ad suum movens 



arguunt sie dicentea quod non est dubium lucem spirituum instru- 

 mentum esse animae et proximum corpus quod est sub anima crea- 25 

 tum in umbra ipsius sicut alibi ostensum est, quintum est corpus: vi- 

 detur igitur lux illa de natura quinti corporis esse. 



Hoc idem accipi dicunt ex analogya buius lumlnosae substantiae 

 ad virtutes quas vehit: omnes enim illae virtutes sunt virtutes vitae 

 et cum non possit idem esse vehens sive invehens, et hoc cui inve- 30 

 hitur virtus, cum id cui invehitur sit elementum et elementatum, erit id 

 quod invehit has virtutes aliqua substantia praeter omnia elementa 

 et elementata existens: et hoc non est nisi sint omnes huiusmodi 

 spiritus de natura quintae essentiae: quinta igitur essentia haec ope- 

 rans erit in corporibus animalium. 35 



Adhuc autem idem probant per naturam complexionis quam 

 huiusmodi luces continent: haec enim recedit ab excellentiis contra- 

 riorum et appropinquat corpori non habenti contrarium: et hoc non 

 est nisi caelum sicut saepius in libris praehabitis probatum est. Cum 

 igitur deducat ad similitudinem caeli et contineat in similitudine orbis 40 

 etiam ea quae sunt ex contrariis. non videtur aliquid esse posse nisi 

 de substantia et natura caeli. 



13 Alb. IL II 3, 11. 



